


PAVOJINGOSIOS MEDŽIAGOS yra tos, kurioms patekus į atmosferą garų, dujų ar skysčių pavidalu, oras, žemė arba vanduo užteršiamas pavojingomis žmogaus sveikatai ar gyvybei koncentracijomis, galinčiomis pakenkti aplinkoje vykstantiems procesams.

TARŠA PAVOJINGOSIOMIS MEDŽIAGOMIS GALIMA:
· įvykus gamybinėms avarijoms ar kitiems incidentams Bendrovėje, kur gamybos procese naudojamos arba spinduliuojamos pavojingosios medžiagos;

· įvykus gaisrams sandėliuose, kuriuose laikomos pavojingos cheminės medžiagos;

· įvykus avarijoms keliuose, kuriais transportuojamos pavojingosios medžiagos arba kroviniai;

· įvykus stambioms avarijoms kaimyniniuose rajonuose.

TARŠOS PAVOJINGOSIOMIS MEDŽIAGOMIS ATVEJAIS GALIMI PADARINIAI:

· aplinkos oro tarša;

· vandens tarša;

· dirvožemio grunto, augmenijos ar kitų aplinkos komponentų tarša arba kitoks jiems daromas poveikis;

· žmonių apsinuodijimas pavojingosiomis medžiagomis, joms patekus į organizmą pro kvėpavimo takus, virškinamąjį traktą arba odą;

· žmonių mirties atvejai.

ATSIŽVELGIANT Į TARŠOS PAVOJINGOSIOMIS MEDŽIAGOMIS MASTĄ, TAIKOMOS TOKIOS APSAUGOS PRIEMONĖS:

· gyventojų buvimo atviroje vietoje apribojimas, laikinai slepiantis slėptuvėse ir hermetizuotose patalpose (kai garai ar dujos yra lengvesnės už orą arba toksiško debesies kelias neleidžia evakuotis);

· kvėpavimo organų ir odos apsauga asmeninėmis apsaugos priemonėmis;

· medicinos pagalbos nukentėjusiesiems suteikimas;

· žmonių patekimo į užterštą zoną apribojimas, autotransporto judėjimo šioje zonoje reguliavimas;

· gyventojų iš pavojingos zonos evakavimas arba iškeldinimas;

· geriamojo vandens šulinių apsaugojimas nuo tiesioginio pavojingųjų medžiagų poveikio;

· žmonių ir technikos sanitarinis apvalymas savivaldybės patvirtintose vietose;

· užterštos vietovės kenksmingumo pašalinimas.

PAGRINDINIŲ STIPRIAI VEIKIANČIŲ NUODINGŲ MEDŽIAGŲ SAVYBĖS:

Amoniakas NH3 - bespalvės, aštraus kvapo, du kartus lengvesnės už orą dujos. Virimo temperatūra - - 33,40 C. Ore dega ir “rūksta”. Gerai tirpsta vandenyje (viename vandens tūryje ištirpsta 700 tūrių amoniako normaliomis sąlygomis).

Amoniako garai yra lengvesni už orą, bet gali judėti pažeme.

Nuodingas debesis kaupiasi aukštesniuose atmosferos sluoksniuose.

Dujinis - degus, skystas - sunkiai dega. 15-28 % NH3  ir oro mišinys sprogsta. Įkaitusios talpos sprogsta. Kontaktuodamas su Hg, Cl2, Br  sudaro sprogstančius mišinius.

Degančias talpas aušinti vandeniu, oro - mechaninėmis putomis per maksimalų atstumą. Nutekėjimo atveju leisti išgaruoti. Debesies slinkimas sulaikomas statant vandens užtvarą. Vietovė nukenksminama gamybinėmis atliekomis, turinčiomis rūgščių. Pavojingas įkvėpus. Stipriai erzina gleivinę ir odą, sukelia ašarojimą. Prisilietęs prie odos sukelia nušalimą. Gyvybei pavojinga koncentracija - 250 mg/m3 per valandą.
Apsaugos priemonės: izoliuojanti dujokaukė, filtruojančios dujokaukės “KD”, “M”, “K” markių, kostiumas, apsaugantis nuo nuodingų aerozolių, guminiai batai, pirštinės.

PIRMOSIOS  PAGALBOS  PRIEMONĖS:

BENDRA PIRMOJI PAGALBA: paveiktą žmogų išnešti iš pavojaus zonos į gerai vėdinamą patalpą ar gryną orą ir apsaugoti nuo sušalimo. ĮTARUS APSINUODIJIMĄ : nedelsiant kviesti gydytoją.
PIRMOJI PAGALBA ĮKVĖPUS: šviežias oras, dirbtinis kvėpavimas, kviesti gydytoją.
PIRMOJI PAGALBA PATEKUS ANT ODOS: nusivilkti užterštus drabužius, odą gausiai plauti vandeniu, kreipti į gydytoją.
PIRMOJI PAGALBA PATEKUS Į AKIS: skalauti švariu vandeniu ir nedelsiant kviesti gydytoją.
PIRMOJI PAGALBA PRARIJUS: gerti daug vandens.
Gyvsidabris Hg - vienintelis skystas metalas, garuojantis kambario temperatūroje. Garai, prasiskverbdami į organizmą per kvėpavimo organus, virškinamąjį traktą, gleivinę ar odą, sukelia aštrius ir chroniškus apsinuodijimus. Pirmieji apsinuodijimo požymiai : silpnumas, galvos skausmas, pykinimas, vėmimas, seilėtekis, metalo skonis burnoje, kartais pilvo skausmai ir kraujingas viduriavimas.


Ore didžiausia leistina koncentracija - 0,0003 mg/m3. Jeigu koncentracija viršija leistiną 5-6 kartus, reikia naudoti asmenines apsaugos priemones : specialius apsauginius drabužius, hermetiškus apsauginius 3N tipo akinius, “FG” arba “FU” tipo dujokaukes su “G” tipo filtruojančiomis dėžutėmis, respiratorius. Hermetiškose patalpose arba likviduojant avarijas, kai Hg gerų koncentracija ore daugiau kaip 1 mg/m3, būtina naudotis izoliuojančio tipo asmeninėmis apsaugos priemonėmis.

GAVUS NURODYMĄ PASITRAUKTI IŠ UŽTERŠTOS ZONOS :
· apsirengti patiems ir aprengti vaikus drabužiais : sintetiniai lietpalčiai, kaproninės striukės, polietileno plėvelės, apsiaustai, kombinezonai, odinė arba guminė avalynė, kepurės, šalikai;
· kuo skubiau eiti iš užterštos zonos nurodyta kryptimi statmenai vėjo krypčiai, vengiant žemesnių vietų;

· jeigu negalima išeiti iš užterštos zonos, pasilikus patalpose reikia sandariai uždaryti langus ir duris, orlaides, ventiliacijos angas, užkaišioti plyšius; užsidėti kvėpavimo organų apsaugos priemones;

· esant didelei užteršimo zonai, vykdoma evakuacija.
Einat per užterštą vietovę, neliesti kenksmingų medžiagų lašų, nekelti dulkių, nesiliesti prie sienų, tvorų, kitų daiktų. Patekus nuodingoms medžiagoms ant drabužių, o ypač odos, skubiai jas nuvalyti ir nuplauti vandeniu ar kitomis neutralizuojančiomis priemonėmis.[image: image1.png]

